club47031643
Кудайдын бичиктери ол не? Учуры кандый? Судур бичик деп айдып дьат,эмезе Небесные диктовки ненин учун?.

Алтай Кудайдын' бичиктери деп, бис, Кудайдан' келип турган бичиктерди айдарыс. Ол кандый андый бичиктер деп, бир кезек улус кайкап, суражат? Јартап айдып берейин. Алтай Кудайдын' бичимелдери деген бичиктерди, кандый ла укту улус , кижи алар аргалу. Ол кижи бойынын' јан'ын јан'данып, Кудайын тооп ло ар – бÿткенин, Алтай Јерин сÿÿп, алтай албаты öрö öзўмге барзын деп, öзöк – бууры сыстап јўрген кижи алар аргалу. Öрö турган Јайаан, бастырабыстын' öзöгисти тартып кöрöт: кандый айалгада, кандый кўундў, санаа – шўўлтези, кандый, кўўн – санаазы кандый деп. Кудай бойынын' бичимелин, талдап алган улузына берер. Ондый улустын', öзöк – бууры сыстап јўрер, бу ончо шыра ажыра келер. Бичийдим ле деп бичибес, аладым ла дейле алып болбос. Ол Кудайдын' бичимелдерин кижи онойдо санан чўмдеп болбос, оны анайда јан'ыс ла Кудай берер аргалу. Ол бичимелдердин' шўўлтези терен', учуры јаан. Оны бодоп анай чўмдеп болбозоор. Бодоп бичип туруп, бичимел алып турум деп, катузын алараар, оны ла ойнорго јарабас. Кудай сеге бичидип jат, сен ол бичимелдерди албатыга јетирер учурлу. Ненин' учун дезе, сеге, албатыга јетир деп, берип турган. Бичмелдерди алып, мензинип отурар арган' база јок, оны јайар керек, таркадар учурлу. Бичмелдер кандый ла öйдö келет: тўнде, тÿште, кайда ла јўрзеер. Бир кезек улус айдыжат, - мен ол бичимелдерди кычырып, бир де аайлабай јадым деп. Аайлабай турган болзо, оны кижи катап – катап кычыратан, кандый ла öйдö кычырзаар, ол башка – башка болуп кöрўнер, кижи кайкар неме. Оны алтай албаты «Алтай Кудайдын' судур бичиктери» деп айдыжат. Судур деп не айдып турган дезе, бастыра јер – телекейди айландыра айлаткыштап турганы болор, айландыра айдып јат, айлаткыштап. Бу мындый бичимелдер, тегиннен' ле тегин келбей јат, ол учурлу, керектў келер. Орыстап оны «небесная диктовка» деп айдар. 
Алдында öйлöрдö бистин' öбöкöлöр Алтайынын' ар – бўткениле тудуш колбуулу болгонынан' улам, олорго јакшы јетирўлер келетен, чике КУдайдан'. Эмдиги öйдö, Јарлык улуска келип јат. 
Онон' бери арлые и- берлик улус бар, билеечи болуп турум, арчын кöрўп турум деп турган, ол улус, фантомдордон' бичимелдер (информация) аргалу ненин' учун дезе, ол улус арчын кöрўп турум деп, албатынан' акча алат, эмезе, тöгўнденип јат. Ондый кылыкты Кудай јаратпай јат, ондый кижиге Кудай информация бербес, эмезе, ондый кижини фантомдор јакшызына берер, нöкöрлöжö берет. 
 Онын учун, Öрö Јайааннын' берген бичимелин кычырып, укаа – бажаар иштедип, шўўп кöрўгер. 
Кижи деп тынду Јердин' ўстине јайаларда, Кудайдын' бергениле јўретен. Кижи Кудайынан' тайкылып ырап јўре берзе, јаман кылыктарга ўренип, јаман керектер эдип, јеткерге кирип, карага ородып јўрўп јат.
Онын' да учун, 2000 јыл башталганы ла, бир чактын' туркунына јан'ыс ла алтай албаты эмес, јер ўстинде кöп калыктар Кудайынан' ырай бергениле, јер ўстинен', кöп албатылар јоголып калды. Анайда ок, Кудайынан' ырап калган албатылар, öрö öзўмнен' тайкылып, тöмöн тўжўп баргылады. Албатызы бой - бойын тоошпой, кунурашка тўже берген. Онын' учун, келген јан'ы öйлö кожо, јан'ы чакла кожо, ойтонон' Кудайынан' болуш сурап, курчуузына киретен öй келген.
Јер ўстинен' јоголып калбаска, кайылып јок болбоско, öскö калыктарга базындырып јўрбеске, Кудайынын' курчуузына киретен öй келген. 
Кудайынын' курчуузында, Кудайлу албаты öрö öзўмдў болор. Онын' да учун, бистин' öбöкöлöр Кудайын тоогоны учун, курчуу – куйакту болуп, чактар тўбинен' канча јуу – чактардан' артып, албаты болуп, öзўмдў болгон. Кудай бойынын' ўредўлў бичиктерин берип, албатызы бичиктер ажыра Кудайына келип, он'доп, аайлап, он'долып баштаар деп иженип јат. Он'долып дегени, кижи бойын тооп, чын куучын, чындык керек, тоомjылу болгоны болор. Тоомјылу дегени не дезе, ол кижинин' эрмеги, эткен керектери ончо эптў – јöптÿ болор. Ичкери öзўмдў, кöкси ойлу болуп барар (духовно богатый). Кöкси ойлу дегени, кижинин кöкси, öзöги байлык болгоны. Кижи мўўргўўлдерге јўрўп, бай тудуп, бойынын' тоомјызын Кудайы алдына тутканы болор. Öзöк – буурын' аруталар, оору – јоболын' јоголор, јаман – кылыктарын' јоголор, бала – баркан' курчууга кирер. Бу мындый јаан учурлу чўм - јан' болор. Јан'да тоомјы.
Тоомјылу кижинин' öзöк – бууры ару, ак санаалу, байлык, байланып јўргени болор. Сен јаантайын не ле болуп, тўзединип jўреле, ойтонон' ло ўзўп, бызып, не ле болуп тилденип, ойтонон' тўзединерге албаданып, база бир эмеш öйдöн' ойто ло байланып јурўп јадын'. Је сен мынайып, бойын'ды тообой турганын' болор. Анайда ок, эн' ле тообой турганын' Кудайын'ды болор. Кудайын тообой, керекке албай јўрген кижи, канай öрö öзўмге баратан. Онын' учун, кижи бу келген јан'ы чакла Кудайына бурулып, öбöкöлöр јан'даган јан'га баштанып, Кудайынын' курчуузына кирер керек. Мынайып чўм – јан'ын јан'данып, чын ла тоомјылу болуп барарын'. Сени тöрööн – тугандарын' тоор, албаты јакшы кöрўп тоор, сенен' тем алар, темдекке тургузар.